Diari Oficial de la Generalitat Valenciana


Sumari del DOGV 932, del 28-10-1988 (1988/812247)

ORDRE de 29 de setembre de 1988, de la Conselleria d'Agricultura i Pesca, per la qual es regulen i estableixen ajudes per a la formació de professionals del sector agrari durant l'any 1988.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/29/(1)/dof/vci/html**

### Dades del document

Número de DOGV
:   932

Data del DOGV
:   28-10-1988

Secció del DOGV
:   DISPOSICIONS GENERALS

Número del document
:   1988/812247


Data del document
:   29-09-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de setembre de 1988, de la Conselleria d'Agricultura i Pesca, per la qual es regulen i estableixen ajudes per a la formació de professionals del sector agrari durant l'any 1988.  
La formació i l'actualització dels coneixements dels tècnics i professionals dedicats a les diferents facetes del procés productiu del sector agrari valencià, són accions de gran eficàcia per a modernitzar els aspectes tecnològics i organitzatius de l'agricultura.  
En atenció d'aquests motius, per a normalitzar i estimular el desplegament de projectes formatius per a tècnics i professionals qualificats del sector, i adequar ajudes econòmiques que els afavoresquen, i fent ús de les facultats que tinc atribuïdes,  
ORDENE:  
Article primer  
S'estableixen ajudes econòmiques per a la realització d'activitats de formació per a post-graduats i professionals de les diferents facetes de l'activitat agrària valenciana en l'any 1988. Les activitats formatives podran ser organitzades i impartides:  
a) directament per la pròpia Conselleria mitjançant Els directors generals.  
b) en col·laboració amb altres entitats públiques o privades.  
Article segon  
Les activitats formatives podran adoptar les formes següents:  
- cursos, jornades, seminaris o estades.  
- cursos de perfeccionament o masters.  
Article tercer  
Quan es tractarà de cursos de perfeccionament o masters per a post-graduats i professionals qualificats, s'hauran de complir els requisits següents:  
- Les persones inscrites hauran de tenir la titulació i, si s'escau, l'experiència professional suficient.  
- Participació d'un mínim de quatre professors.  
- El nombre màxim d'alumnes serà de 40 per curs i la duració mínima del curs de 300 hores de classe, distribuïdes en cicles setmanals d'almenys 15 hores.  
Article quart  
Les ajudes que es concediran seran de fins el 100% del cost de cada plaça assistent i el total no podrà superar la xifra de tres milions de pessetes per curs ni de tres-centes mil pessetes per alumne.  
Article cinquè  
Les peticions de subvenció s'hauran de dirigir a l'Hble. Sr. Conseller de la Conselleria d'agricultura i Pesca.  
Les ajudes es podran concedir individualment als assistents o es destinaran a sufragar les despeses de l'organització del curs.  
Quan la sol·licitud per a l'assistència a un curs es realitzarà individualment, s'haurà d'acreditar que es reuneixen els requisits per a l'assistència, les característiques d'aquest i el cost de la matrícula.  
Quan la petició de subvenció es realitzarà perquè se sufraguen les despeses d'organització, s'hi adjuntarà una memòria on constarà:  
- Denominació del curs.  
- Objectius.  
- Temari.  
- Nombre d'assistents prevists.  
- Relació de professorat i titulació.  
- Nombre d'hores de classe.  
- Horari.  
- Pressupost.  
Els concessionaris de subvenció hauran d'acreditar el compliment de les seues obligacions fiscals i amb la Seguretat Social.  
Article sisé  
Les transferències de capital derivades de l'aplicació d'aquesta Ordre, seran a càrrec del Capítol IV del Programa 542.4.  
Article seté  
Les subvencions es justificaran mitjançant una certificació de la inscripció i l'assistència del peticionari expesa pel responsable del curs, en peticions individuals.  
Si es concedeixen ajudes a l'organització, l'entitat responsable es compromet a lliurar, en un termini no superior a 30 dies comptador a partir de la finalització del curs, els documents següents:  
- Memòria descriptiva del curs, on constaran les dades aportades en la memòria de petició i se n'explicaran les diferències, si n'hi havien.  
- Certificat del Secretari de l'entitat, amb el vist-i-plau del president o responsable, de l'import total del cost del curs o del cicle corresponent.  
DISPOSICIO FINAL  
Aquesta Ordre entrarà en vigor l'endemà de la publicació i tindrà efectes econòmics a partir del dia 1 de maig de 1988.  
València, 29 de setembre de 1988.  
El Conseller d'Agricultura i Pesca,   
LUIS FONT DE MORA I MONTESINOS


Còpia Permalink ELI